Les intenses pluges deixen a Paterna 177 litres per metre quadrat en 24 hores
04/05/2022

# Les intenses pluges deixen a Paterna 177 litres per metre quadrat en 24 hores

[![Les intenses pluges deixen a Paterna 177 litres per metre quadrat en 24 hores](/images/noticias/2022/5/8032/8032_lg.jpg)](/images/noticias/2022/5/8032/8032_lg.jpg)

04.05.2022

*   El Protocol d'Emergències activat ahir per l'Ajuntament es manté operatiu hui amb un dispositiu especial de Policia Local juntament amb operaris d'Aigües de Paterna, de la brigada municipal i personal de Serveis, Zones verdes, Manteniment d'edificis, Neteja i Via pública de l'empresa GESPA
*   Durant el dia de hui, s'han retirat arbres de la via pública i s'han intensificat les labors de neteja d'arrossegaments en embornals i clavegueram

La ciutat de Paterna recupera la normalitat després d'una nit d'intenses pluges que van deixar en el municipi una mitjana de 177 litres per metre quadrat, tal com va recollir l'estació meteorològica instal·lada a la torre de vigilància de la Vallesa.

El Protocol d'Emergències activat ahir per l'Ajuntament, que contínua operatiu durant el dia de hui, va desplegar a efectius de Policia Local que juntament amb operaris d'Aigües de Paterna, de la brigada municipal i personal de Serveis, Zones verdes, Manteniment d'edificis, Neteja i Via pública de GESPA s'estan encarregant d'atendre i donar resposta a les incidències causades per la pluja.

Durant el dia de hui, s'han intensificat les labors de neteja d'arrossegaments en embornals, clavegueram i via pública, s'han retirat arbres caiguts i s'han supervisat col·lectors i estacions de bombament per a comprovar el seu correcte estat i funcionament davant la persistència de l'alerta groga per pluges en tota la província.

Les fortes pluges van afectar la circulació de la Línia 2 del metre entre l'estació de Campament i Lliria, que va romandre interrompuda durant diverses hores restablint-se el servei feia la mitjanit, i a alguns túnels del municipi, com el que uneix l'Avinguda d'Europa amb Lloma Llarga, el de Font del Jarro així com el passe a nivell del baixador de Santa Rita, que van ser tancats i abalisats per precaució.

També com a mesura preventiva davant les intenses precipitacions i fortes ratxes de vent es van tancar el Parc Central i el parc del carrer València, que també romanen tancats hui.